Tabaré Vázquez
Tabaré Ramón Vázquez Rosas (ispancha talaffuzi: [taβaˈɾe raˈmom ˈbaskes ˈrosas]; 1940-yil 17-yanvar – 2020-yil 6-dekabr) – urugvaylik siyosatchi va onkolog boʻlib, 2005—2010 va 2015—2020-yillarda Urugvayning 39- va 41-prezidenti boʻlgan. Siyosiy faoliyati davomida Vaskes Keng front koalitsiyasining aʼzosi edi. Birinchi prezidentlik muddatidan oldin Vaskes Club Progreso futbol jamoasining prezidenti boʻlgan va 1994, 1999-yillarda prezidentlikka ikki marta nomzod boʻlgan. U birinchi prezidentlik kampaniyasidan biroz oldin Montevideoning intendanti sifatida xizmat qilgan. Vaskes ilk bor 2004-yil 31-oktyabrda prezident etib saylangan va 2005-yil 1-mart kunida oʻz lavozimini egallagan. U mamlakatning sotsialistik partiyadan saylangan ilk prezidenti edi. Uning birinchi prezidentligi Braziliya va Argentina bilan diplomatik aloqalari yaxshilanishi tufayli esda qolgan, ayni paytda partiyasi tomonidan abortga qarshi qarashlari tufayli tanqid qilingan. 2010-yilda prezidentlikdan ketdi. 2014-yilda yana prezident etib saylandi. 2020-yil mart oyida ikkinchi marta lavozimidan ketdi. Oʻsha yilning dekabr oyida 80 yoshida oʻpka saratonidan vafot etdi.